stanford-oval/wikipedia huggingface dataset:
מקסים גרינבלט
ביוגרפיה > אליפות ישראל לבוגרים 2021

באליפות ישראל לבוגרים 2021 זכה גרינבלט במקום הראשון בקטגוריית זוגות מעורבים יחד עם דנה דנילנקו, לאחר ניצחון בתוצאה 16–21, 21–15, 21–19 על יובל פוגץ' ואריאל שאינסקי בגמר. בקטגוריית זוגות גברים סיים במקום השני יחד עם מאי בר נצר, לאחר הפסד למישה זילברמן ואריאל שאינסקי בתוצאה 15–21, 21–19, 13–21 בגמר. כמו-כן, סיים במקום השלישי בקטגוריית יחידים.
ביוגרפיה > המכביה ה-21

במכביה ה-21 שנערכה בשנת 2022 זכה גרינבלט יחד עם מאי בר נצר במדליית זהב בקטגוריית זוגות גברים לאחר ניצחון בתוצאה 22–20, 18–21, 21–9 על אלכסנדר בס וליאור קרויטור מישראל בגמר. בנוסף, זכה במדליית כסף בקטגוריית זוגות מעורבים יחד עם אנה קירילובה לאחר שפרשו לפני משחק הגמר.
ביוגרפיה > אליפות ישראל לבוגרים 2022

באליפות ישראל לבוגרים 2022 זכה גרינבלט במקום הראשון בקטגוריית זוגות מעורבים יחד עם אנה קירילובה, לאחר ניצחון בתוצאה 21–18, 23–25, 21–18 על אלכסנדר בס וקסניה פוליקרפובה בגמר. בקטגוריית זוגות גברים סיים במקום השני יחד עם מאי בר נצר, לאחר הפסד למישה זילברמן ואריאל שאינסקי בתוצאה 21–18, 21–9 בגמר. כמו-כן, סיים במקום השלישי בקטגוריית יחידים.
ביוגרפיה > אליפות ישראל לבוגרים 2023

באליפות ישראל לבוגרים 2023 סיים גרינבלט במקום השני בקטגוריית זוגות מעורבים יחד עם אנה קירילובה, לאחר הפסד בתוצאה 18–21, 16–21 לדנה דנילנקו ואריאל שאינסקי בגמר. בקטגוריית זוגות גברים סיים במקום השני יחד עם מאי בר נצר, לאחר הפסד למישה זילברמן ודניל דובובנקו בתוצאה 8–21, 8–21 בגמר.
ביוגרפיה > חבטת השנה באירופה

גרינבלט זכה בתואר חבטת השנה באירופה (Shot of the Year) מטעם בדמינטון אירופה (אנ') בשנים 2020, 2021 ו-2022. בשנת 2020 גבר, בין היתר, על פבלו אביאן (אנ'), אלוף אירופה בקטגוריית יחידים לשנת 2015, ובשנת 2021 גבר, בין היתר, על ויקטור אקסלסן, האלוף האולימפי בקטגוריית יחידים מאולימפיאדת טוקיו (2020).
הישגים

אליפות פתח תקווה למשפחות 2012 - זוגות מעורבים - מדליית כסף
אליפות חצור הפתוחה 2017 – זוגות מעורבים – מדליית ארד
אליפות חצור הפתוחה 2019 – זוגות גברים – מדליית ארד
אליפות קפריסין הפתוחה 2021 – זוגות מעורבים – מדליית ארד
אליפות ישראל לבוגרים 2021 – זוגות מעורבים – מדליית זהב
אליפות ישראל לבוגרים 2021 – זוגות גברים – מדליית כסף
אליפות ישראל לבוגרים 2021 – יחידים – מדליית ארד
אליפות ישראל לבוגרים 2022 – זוגות מעורבים – מדליית זהב
אליפות ישראל לבוגרים 2022 – זוגות גברים – מדליית כסף
אליפות ישראל לבוגרים 2022 – יחידים – מדליית ארד
אליפות ישראל לבוגרים 2023 – זוגות מעורבים – מדליית כסף
אליפות ישראל לבוגרים 2023 – זוגות גברים – מדליית כסף
הערות שוליים

↑  דירוג שחקנים ארצי באתר הרשמי של איגוד הבדמינטון הישראלי (בעברית)
↑  הכרזה בדף הפייסבוק של איגוד הבדמינטון הישראלי, 7 במאי 2017 (בעברית)
↑  צמד סעודי החרים משחק מול אלוף הארץ לנוער, באתר ערוץ הספורט, 3 באוגוסט 2018
↑  מקסים גרינבלט באליפות ישראל לבוגרים 2021 באתר Tournament Software (באנגלית)
↑  מקסים גרנבלט אליפות ישראל לבוגרים 2022 באתר Tournament Software (באנגלית)
↑  הכרזת הזכייה בדף הפייסבוק של בדמינטון אירופה, 2 במאי 2021 (באנגלית)
↑  הכרזת הזכייה בדף הפייסבוק של בדמינטון אירופה, 9 באפריל 2022 (באנגלית)
↑  מקסים גרינבלט זכה בחבטת השנה באירופה, באתר ערוץ הספורט, 23 באפריל 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מקסים גרינבלט".
מחליקיים של כסף (סרט)

| --- | --- |

 מבוסס על:  הנס ברינקר 
 בימוי:  מיכאיל לוקשין
 הופק בידי:  פיוטר אנורוב לאוניד ורשצ'אגין רפאל מינאסבקיאן
 תסריט:  רומן קנטור 
 שחקנים ראשיים:  סופיה פריס פיודור פדוטוב אלכסיי גוסקוב יורי קולוקולניקוב סבריה יאנושאוסקאיטה קיריל זאיצב אלכסנדרה רבנקו יורי בוריסוב טימופיי טריבונצב סרגיי קולטאקוב
 מוזיקה:  גאי פארלי
 צילום:  איגור גריניאקין 
 מדינה:  רוסיה 
 חברת הפקה:  קרן הקולנוע הרוסי גזפרום מדיה KIT Kinoslovo אולפני T3‏ CGF
 חברה מפיצה:  סנטרל פרטנרשיפ נטפליקס
 שיטת הפצה:  וידאו על פי דרישה 
 הקרנת בכורה:  8 באוקטובר 2020 (פסטיבל מוסקבה) רוסיה 10 בדצמבר 2020 (הקרנה מסחרית) העולם 16 ביוני 2021 (נטפליקס)
 שפת הסרט:  רוסית 
 סוגה:  דרמה היסטורית
 מקום התרחשות:  האימפריה הרוסית 
 תקופת התרחשות:  1899 
 תקציב:  500 מיליון רובל
 הכנסות:  489 מיליון רובל
 דף הסרט ב־IMDb
 
בית המזרקות של הרוזן שרמטייב, ששימש לצילומי אחוזת הוריה של אליס.
מחליקיים של כסף (ברוסית: Серебряные коньки) הוא סרט רוסי מסוגת הדרמה ההיסטורית, בבימויו של מיכאיל לוקשין ובכיכובם של פיודור פדוטוב, סופיה פריס (Sophia Priss) ואלכסיי גוסקוב.
בהשראת רומיאו ויוליה והרומן המפורסם באותו שם מאת הסופרת ההולנדית מרי מייפס דודג'. הסיפור מתרחש בסנקט פטרבורג החורפית, האימפריה הרוסית בשנת 1899, בשלהי סוף המאה ה-19 ותחילת המאה ה-20, בין נהרות מכוסים קרח ובתעלות בירת רוסיה נערכות פעילויות חגיגיות. מאטוויי הוא בחור צעיר, שליח אופה ובן למדליק פנסים, המחזיק ברשותו מחליקיים מכסף הפוגש את אליסה, נערה מורדת אריסטוקרטית ואינטלקטואלית ממשפחת אצילים מבני המעמד הגבוה, הנמשכת לעולם המדע. השניים יסייעו זה לזה להגשים את חלומותיהם.
הקרנת הבכורה של הסרט תוכננה תחילה ל־13 בפברואר 2020 אך בהמשך הסרט נבחר לסרט הפתיחה של פסטיבל הסרטים הבינלאומי במוסקבה ואירוע הקרנת הבכורה של הסרט נערכה ב-4 בדצמבר 2020, לאחר שנדחה בעקבות התפרצות נגיף הקורונה ברוסיה. הסרט הכניס למעלה ממאה מיליון רובל בסוף השבוע הראשון להקרנתו ובסך הכל הכניס 489,796,403 מיליון רובל בבתי הקולנוע שבהם הוקרן, חרף מגפת הקורונה ברוסיה.
הסרט היה מועמד לקטגוריית הסרט הטוב ביותר לשנת 2020 בטקס פרס התאחדות מפיקי הקולנוע והטלוויזיה והוא מועמד ל־12 קטגוריות שונות בטקס פרסי נשר הזהב הרוסי ה-20, כולל הסרט הטוב ביותר, הבמאי, תסריט, תפקיד המשנה הנשי ותפקיד המשנה הגברי.
עלילה

הסרט מתרחש בסוף שנת 1899 בסנקט פטרבורג, שם נפגשים אנשים שונים לחלוטין, לכאורה, שאינם קשורים: בנו של מדליק פנסים רגיל, מאטוויי, בעל מחליקיים בציפוי כסף, ובתו של אציל מכובד בשם אליסה, החובבת את עולם המדע. מאטוויי מאבד את עבודתו כשליח בחנות ממתקים ויוצר קשר עם חבורת כייסים שאוהבים את רעיונות המרקסיזם לגבי רכוש. קצין מחלקת האוכרנה, הנסיך ארקדי טרובצקוי, נלחם בפשע בסנקט פטרבורג ורוצה להתחתן עם אליסה. האינטרסים של כל הגיבורים מצטלבים ללא הפסקה, כאשר טרובצקוי משתוקק להתחתן עם אליסה מתוך אינטרס אישי, מכיוון שזה עשוי להוביל לקידומו המקצועי. אלא שלבה של הנערה שייך למאטוויי, שנאלץ לעבוד בעבודות לא ישרות כדי להציל את אביו החולה קשה. בהתעקשותו של אביה, אליסה נאלצת להתארס לטרובצקוי, אך בכל רגע היא מוכנה לברוח לפריז עם מאטוויי.
צוות השחקנים

סופיה פריס - אליסה
אירינה ורלאמובה - כפילת גוף
פיודור פדוטוב - מאטוויי
אלכסיי גוסקוב - ניקולאי ניקולאייביץ', אביה של אליסה ושר בממשלת האימפריה הרוסית
סבריה יאנושאוסקאיטה- סברינה, אמה של אליסה
קיריל זייצב - הנסיך ארקדי טרובצקוי, קצין מחלקת האוכרנה
יורי בוריסוב - אלכס, ראש כנופיית הכייסים
יורי קולוקולניקוב - הנסיך הגדול
טימופיי טריבונצב - פיוטר, אביו של מאטוויי, מדליק פנסי רחוב
סרגיי קולטאקוב - דמיטרי מנדלייב, מדען
וסילי קופייקין - "יתוש", חבר כנופיה
מיכאיל שלומנצב - "רוזן", חבר כנופיה
באטו שוינז'ונוב - צ'ינגיז, חבר כנופיה
אלכסנדרה רבנקו - מרגו, חברתו של אלכס ומראשי הכנופיה
דני לוואן - פורייה, אמן אשליות
קאת'י בלטון - מיס ג'קסון, האומנת של אליסה
ארקדי קובאל - מנהל באחוזתו של ניקולאי ניקולאייביץ'
ולרי קוחארשין - טבח בכיר באחוזתו של ניקולאי ניקולאייביץ'
סרגיי ברקובסקי - מנהל בית ספר לנשים בשם 'הקורסים של בסטוז'ב'
ילנה רופאנובה - הנסיכה טרובצקאיה, אמו של ארקדי
סרגיי זאמורב - גבר אפור שיער
וסילי שיפיצין - שוטר מקוף במשטרת סנקט פטרבורג
אנדריי ליובין - מרפא
ולדימיר גלאזקוב - פקח
הפקה

צילומי הסרט נערכו מסוף ינואר עד מאי 2019 וכללו מיקומים בסנקט פטרבורג (בארמונות הדוכסים הגדולים, בטירת מיכאילובסקי, וכן בנהרות קפואים ובתעלות העיר) ובמחוז לנינגרד (בקרונשטאדט, גטצ'ינה, וסבולוז'סק). בין האתרים הבולטים היו גם מבצר פטרופבלובסקיה, תחנת הרכבת ויטבסק, המוזיאון לאמנויות יישומיות של העיר סנקט פטרבורג, ארמון גטצ'ינה הגדול, כאשר סצנות הפנים צולמו בארמון יוסופוב, ארמון השיש ובבית המדענים ששימש כארמונו של הדוכס הגדול ולדימיר אלכסנדרוביץ'. חלק מהסצנות צולמו על מימיו הקפואים של נהר נייבה על הקרח הטבעי בתעלות פונטנקה, מויקה וקריוקוב.
אף על פי שחורף 2019 היה חם, הטמפרטורה נעה סביב 0 מעלות צלזיוס, כך שהקרח הטבעי של הנהרות והתעלות בעיר לא היה עבה מספיק וכדי לצלם סצנות קרח מאסיביות, שלא ניתן היה לעשות על קרח טבעי, נערכו הצילומים במתחם בעיר וסבולוז'סק, כאשר נבנה מחדש קטע של תעלת מויקה ותעלת החורף באורך של 130 מטרים בתוככי הביתן. כל הסצנות בביתן זה צולמו על רקע מסך כחול עבור אולפני האפקטים CGF, כאשר האחראי הראשי על האפקטים, אלכסנדר גורוחוב, הדביק את הסצנות שבעבודת פוסט פרודקשן לסנקט פטרבורג האמיתית. סצנות ההחלקה של מאטוויי נוצרו על ידי האומן והמקשט הבלארוסי אולג סדלובסקי.
הערות שוליים

↑  מחליקיים של כסף באתר KIT
↑  Для съемок фильма расчистили от снега заледеневшую Мойку
↑  קדימון הסרט באתר יוטיוב
1 2  מחליקיים של כסף במאגר נתוני ההכנסות של קרן הקולנוע הרוסי
↑  Алёна (2019-02-04). "Начались съемки фильма СЕРЕБРЯНЫЕ КОНЬКИ". Una Cultura. אורכב מ-המקור ב-2019-04-25. נבדק ב-2019-06-20.
↑  "Главные роли в фильме «Серебряные коньки» достались дебютантам". Кино-Театр.РУ. נבדק ב-2019-04-19.
↑  "Серебряные коньки (2020)".
↑  קדימון הסרט
↑  "Стартовали съемки российской исторической мелодрамы «Серебряные коньки»". Вокруг ТВ.
↑  Стартовали съемки российской исторической мелодрамы «Серебряные коньки», Вокруг ТВ
↑  "Премьеру мелодрамы «Серебряные коньки» перенесли на 10 месяцев". Афиша. נבדק ב-2020-01-23.
↑  "Серебряные коньки" стали единоличным лидером российского проката
↑  מחליקיים של כסף, באתר kinobusiness.com
↑  https://kinoacademy.ru/news/nominanty-premii-zolotoy-orel-za-2021-god
↑  "Ода любви Петербургу": в Александринском театре показали фильм "Серебряные коньки"
↑  Георгий Харюнин. 5 причин посмотреть сказку для всей семьи «Серебряные коньки» // Вести.ру, 8 декабря 2020
↑  Где и как снимали «Серебряные коньки».
| פרס נשר הזהב הרוסי לסרט הטוב ביותר |
| --- | --- | --- |
| 2003—2010 | קוקושקה (2003) • השיבה (2004) • 72 מטרים (2005) • הפלוגה התשיעית (2006) • האי (2007) • 12 (2008) • שדה פראי (2009) • המגונדרים (2010) |  |
| 2011—2020 | איך סיימתי את הקיץ (2011) • ילנה (2012) • הטיגר הלבן (2013) • אגדה מספר 17 (2014) • מכת שמש (2015) • אודות האהבה (2016) • גן עדן (2017) • סאליוט 7 (2018) • המלחמה של אנה (2019) • טקסט (2020) |  |
| 2021— | יומן המצור (2021) • מחליקיים של כסף (2022) • אדמונית (2023) |  |
אלונה אפשטיין

| --- | --- |
אין תמונה חופשית
 לידה:  1975 (בת 50 בערך) באקו, הרפובליקה הסובייטית הסוציאליסטית של אזרבייג'ן 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים, אוניברסיטת בר-אילן 
 שפה מועדפת:  עברית 
 פרסים והוקרה:  פרס אקו"ם (2010)  פרס ראש הממשלה לקומפוזיטורים (2013) 
 
ד"ר אלונה אפשטיין (ילידת 1975) היא מלחינה ישראלית.
קורות חייה

נולדה בבאקו, אזרבייג'ן, ועלתה לישראל בשנת 1990. למדה קומפוזיציה באקדמיה על שם רובין אצל לאון שידלובסקי וראובן סרוסי. אפשטיין זכתה במספר מלגות, בהן של קרן התרבות אמריקה ישראל, וולפסון ובוכמן.
בין עבודותיה ניתן לכלול שתי אופרות לילדים, יצירות לפסנתר, יצירות ווקאליות, קאמריות, תזמורתיות ומוזיקה לתיאטרון ולסרטים.
המוזיקה שלה מבוצעת במגוון מקומות בישראל ומחוצה לה - ב"תחרויות האביב" בתל אביב (2005), בפסטיבל “Young Euro Classics” בברלין (2006), בפסטיבל כפר בלום למוזיקה קאמרית (2010), פסטיבל ACL בטאיפיי (2011) ופסטיבל Contemporary Music Days בנירנברג (2013).
יצירותיה הופיעו גם כן בסדרות קונצרטים בבואנוס איירס ובניו יורק. שתיים מיצירותיה התזמורתיות: "שערים" (2006) ו-"מלאכי סתיו" (2010) זיכו אותה בפרס אקו"ם (2010) ובפרס ראש הממשלה לקומפוזיטורים (2013).
בנוסף להלחנה, חוקרת אפשטיין את האינטרטקסטואליות במוזיקת האוונגרד בישראל. ב-2013 הוציאה מאמר בנושא המוזיקה של לאון שידלובסקי במגזין "פעימות: כתב עת למוזיקה ותרבות". אפשטיין גם מלמדת את מקצועות המוזיקה לסוגיהם.
בשנים 2010–2015 כיהנה כיושבת ראש פורום המלחינות והמבצעות בישראל.
קורות חייה > פרסומים אקדמיים

היבטים נבחרים של יצירה פתוחה במוזיקה של המאה העשרים / בהדרכת פרופ' יוסף דורפמן ופרופ' בת-שבע רובינשטיין (עבודת מ"א, אוניברסיטת תל אביב), 2007
הקריאה בפרטיטורה הגרפית של לאון שידלובסקי / בהדרכת פרופ' מרינה ריצרב ופרופ' בטי אוליברו (דוקטורט, אוניברסיטת בר-אילן), 2022
קורות חייה > יצירות

Circuloratus for chamber orchestra
Krioth for two female voices
לשחרר את פרנצ'סקה : יצירה לסופרן סולו, 5 קולות נשים/מקהלת נשים, הרכב קאמרי, תזמורת כלי מיתר, תזמורת בארוקית מוקלטת, וידאו ותיאטרון בובות
מכתם למקהלה א-קפלה, 2003
Six studies for ten : for 10 wind instruments 2003
Studies on Latin texts : for 6 solo voices or chamber choir 2004
"ימי האבל" לקלרינט סולו, 2006
שערים לתזמורת, 2006
2006 Theme with variations & comments : for piccolo & 3 violoncello
מלאכי סתיו, 2010
Aspects of Sarah I : for flute solo 2019
Winter Spells : for 3 percussionists and dancer (optional) 2018
A butterfly, on poems by Masaoka Shiki for voice, recorders, violin and viola, 2019
One's censored dream, for bass recorder, violin and viola, 2014 revised 2019
Shallow water dances, for recorders, violin, viola, cello, gopichand and maracas, 2021
Akedat Sarah : for bass flute & separate headjoint 2021
אריה לוי שריד

אריה לוי שריד (לייבל גולדברג) 1913–2003) היה היסטוריון, מורה לספרות והיסטוריה, שליח במרכז החלוץ בתנועות "דרור ונוח"ם" (נוער חלוצי מאוחד), מיוזמי הקואורדינציה הציונית לגאולת ילדים וממקימי המוסד "יד ושם". הוא כתב את תולדות התנועות החלוציות בפולין (טרילוגיה מקיפה של התנועה).
אריה לוי שריד בחדר העבודה שבביתו בגבעת המורה, שנות ה-90
ביוגרפיה

אריה לוי שריד (לייבל גולדברג, שיעבר את שמו לאריה לוי שריד אחרי שאיבד את כל משפחתו בשואה) נולד בעיירה קמיניץ ליטובסק מחוז בריסק, שבליטא בשנת 1913. למד בגימנסיות העבריות מיסודה של "תרבות" בפרוז'ני ובריסק, היה חבר גורדוניה ופעיל מרכזי בתנועה.
עם סיום לימודיו בגימנסיה יצא להכשרה באוזורקוב ובהמשך בקיבוץ תל חי בביאליסטוק. לפני עלייתו נשלח להדרכה תרבותית בשליחות מרכז החלוץ. עלה לארץ ישראל בשנת 1938 והיה חבר קיבוץ יגור.
בין השנים 1945–1947 נשלח לפולין ולגרמניה בשליחות בלתי לגאלית על ידי המוסד לעלייה ב'.
בעת שליחותו בפולין היה מיוזמי "הקואורדינציה הציונית לגאולת ילדים יהודים" שסייעה בהבאת ילדים ניצולים ארצה. הקואורדינציה הציונית העלתה ארצה כאלף ילדים שנמסרו לאימוץ בארץ.
בשובו לארץ היה פעיל בחיים התנועתיים בארץ.
בין היתר היה רכז מטה שח"ל (שירות חלוצי לוחם) שמטרתו לגייס מתנדבים מן הוותיקים ומן העולים לקליטה וליישוב הנגב.
חבר לשכת מפא"י בין השנים 1950-1953.
פרסם מאמרים בעיתונים "דבר", "הפועל הצעיר" ו"מולד".
עם פילוג הקיבוץ המאוחד (1952) עבר לקיבוץ נווה ים. אחר כך התיישב במושב שדמות דבורה והיה למורה נערץ בבית הספר כדורי ובתיכון המחוזי בעפולה.
אריה שריד הקדיש את חייו לתיעוד תולדות התנועה החלוצית בפולין.
בשנת 1979 יצא לאור בהוצאת "עם עובד" הספר הראשון בטרילוגיה שעסקה בתולדות התנועות החלוציות בפולין, תחת הכותרת: "החלוץ ותנועות הנוער בפולין מ-1917 עד- 1939".
בשנת 1997 יצאו לאור בהוצאת "מורשת" שני הכרכים הנוספים בטרילוגיית
"במבחן הענות והפדות". "כרך א': בנתיב הייסורים והמרי" עוסק בתנועות החלוציות בפולין בין השנים 1939 עד 1945 ו"כרך ב: תקומה מן האפר" עוסק בתנועת הבריחה של חברי תנועות הנוער בין השנים 1945–1949.
בין היתר גם סייע לניצולי שואה בכתיבת סיפוריהם כסופר סתרים.
המשיך ללמד עד ימיו האחרונים – גם לאחר פרישתו (בגיל 70) לימד בהתנדבות בבית אבות בעפולה ואחר כך גם בבית המלין בתל אביב שם הרצה ביידיש.
היה איש משפחה, נישא לסלווה שריד (גיטלמן) שהייתה רפתנית ואשת עבודה כל ימיה. לזוג נולדו שלוש בנות, אסתר שוורץ, גאולה קנו ורחל בר-דוד. נפטר בשנת 2002 בגיל תשעים, והובא למנוחות בבית העלמין של מושב שדמות דבורה .
ספריו (הטרילוגיה)

הטרילוגיה המקפת עוסקת בקורות התנועות החלוציות בפולין מהיווסדן בעשרים השנים בין שתי מלחמות העולם, דרך פעילותן בתקופת השואה ועד לתקופה שאחרי המלחמה ולחיסול התנועה הציונית בפולין בשנת 1949.
הספר הראשון "תנועות הנוער בפולין" הוקדש כולו לתקופה ששריד הגדיר כ"תקופת החלוציות הקלאסית" ועיקרו כינון בית היוצר של הציונות המגשימה- ראשית ההתארגנות של תנועות הנוער וארגון קיבוצי ההכשרה בפולין להכנת העתודה למפעל ההתיישבותי בארץ. המהדורה הראשונה אזלה אך ניתן למצוא את הספר בספריות.
הספר השני בסדרה: "בנתיב הייסורים והמרי" מגולל את תנועות המרי ואת המאבק הטרגי בהתנגדות לכובש הנאצי. מלחמת נואשים שרשמה דף מפואר של גבורה.
הספר השלישי: "תקומה מן האפר" מתאר את ההתארגנות המחודשת של התנועות החלוציות שהתייצבו בראש שארית הפליטה והיו לנושאי מפעל הבריחה באירופה. בספר זה מחקרים מקוריים על תנועות הנקם ועל מפעל הקואורדינציה לגאולת ילדים.
בספר אוסף של אלפי עדויות ששריד ליקט במשך שנים רבות. האינדקס, שנערך על ידי אורנה קנו ורמי מנשה, כולל כ־4000 ערכים וכן פרטים על העדויות, שמות העדים ואת האזכורים בספרים.
מאמרים נבחרים שכתב אריה שריד

בספר יזכור לקהילות קמניץ דליטא הוצאת ארגון יוצאי קמיניץ דליטא וזסטביה, תל אביב, 1970, התפרסם המאמר: "ראשיתה של העיר קמיניץ דליטא והישוב היהודי בתוכה".
בספר יהדות מזרח אירופה בין שואה לתקומה 1944–1948, הוצאת אוניברסיטת בן-גוריון, 1987. התפרסם המאמר: "ראשית ההיערכות התנועתית בקרב יהודי פולין והשליחות הארץ ישראלית 1944-1946"
החוברת מחזון להגשמה - "מסד" קיבוץ עלייה השומר הצעיר בגליציה, הוצאת קיבוץ ניר דוד (תל עמל), אוגוסט 1983, התפרסם המאמר: "קיבוץ העלייה מסד"
בספר "השתיקה שהופרה",הוצאת עיריית עפולה, המחלקה לחינוך ותרבות, תלמידי התיכון מראיינים ניצולי שואה, 1989. התפרסם המאמר: "על אוסף העדויות".
בעקבות ראיון שקיים אריה שריד עם אבא קובנר על ארגון הנקם. התפרסם הראיון בילקוט מורשת, חוברת מז, נובמבר :1989 "תשובת אבא קובנר למשׂטיניו".
בהוצאת ברית ראשונים ינואר 1990 התפרסם המאמר: "מורשת דורו של לידובסקי וחבריו".
בהוצאת יד טבנקין, בחוברת 60 שנה לקיבוץ המאוחד, 1991 התפרסם המאמר: ""החלוץ" תנועת המונים: הקיבוץ המאוחד לא!"
ילקוט מורשת. חוברת נב, אפריל 1992, התפרסם המאמר: "ארגון "הנקם" - קורותיו, דמותו, מעשיו".
ילקוט מורשת. חוברת נה, 1993, התפרסם המאמר "50 שנה למרד הגטאות: קורות המחתרת היהודית הלוחמת בביאליסטוק"
משפחת שריד - אריה לוי שריד, אשתו סלווה גיטלמן שריד ושלוש בנותיו בקיבוץ נווה ים, שנות ה-50
אריה לוי שריד (במרכז התמונה) מלמד ספרות בבית הספר תיכון מחוזי בעפולה, שנות ה-80
דוד פיירוורקר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  2 באוקטובר 1912 ז'נבה, שווייץ 
 פטירה:  20 ביוני 1980 (בגיל 67) מונטריאול, קנדה 
 שם לידה:  David Feuerwerker 
 מדינה:  צרפת 
 מקום קבורה:  ירושלים 
 השכלה:  סורבון 
 מעסיק:  אוניברסיטת מונטריאול, סורבון, בית הספר ללימודים גבוהים במדעי החברה, אקול פראטיק דה אוטז אטיד 
 תפקיד:  רב ראשי 
 השקפה דתית:  יהדות 
 בן או בת זוג:  אנטואנט פיירוורקר 
 מספר צאצאים:  6 
 פרסים והוקרה:  פרס ברוקט-גונן (1976)  קצין בלגיון הכבוד  צלב המלחמה 1939-1945  קצין במסדר הדקל האקדמי 
 
דוד פיירוורקר (2 באוקטובר 1912 בז'נבה, שווייץ - 20 ביוני 1980 במונטריאול, קנדה) היה רב יהודי צרפתי ופרופסור להיסטוריה יהודית ופעיל בתנועת ההתנגדות הצרפתית, שלחמה נגד הכיבוש הנאצי.
חיים מוקדמים

דוד פיירוורקר נולד ב -2 באוקטובר 1912, ברחוב 11 מונט-בלאן בז'נבה שבשווייץ. הוא היה השביעי מבין אחד-עשר הילדים. אביו יעקב פוארוורקר נולד בסיגט, כיום סיגטו מרמאטי, אז אוסטריה-הונגריה, כיום רומניה. אמו, רגינה נויפלד, נולדה בלקנבך, אחת משבע הקהילות היהודיות המפורסמות בבורגנלנד, הונגריה, כיום אוסטריה.
בשנת 1925 סיים את בית הספר התיכון בתלמוד תורה ברחוב ווקלין. בשנת 1932, לאחר תואר ראשון במדעי הטבע, בפאריס, הוא נכנס לסמינר הרבני הצרפתי (Séminaire israélite de France, SIF), בו קבל הסמכה ב-1 באוקטובר 1937 הוא התמחה בשפות שמיות באוניברסיטת סורבון. בין השפות שדיבר היו ארמית וסורית. והוא קבל אזרחות צרפתית ב-1938.
במהלך המלחמה

עם פרוץ מלחמת העולם השנייה הוא נלחם בשורות הצבא הצרפתי. לאחר ניצחון גרמניה על צרפת, הוא השתתף בתנועת ההתנגדות הצרפתית. שמו ב"התנגדות הצרפתית" היה "ז'אק פורטל ".
פירוורקר קיבל פרסים רבים ותארים בעקבות פעילותו. הציטוט הבא מדבר על אופיו במחתרת במהלך המלחמה אך נאמר בתקופה שלאחר המלחמה: "למרות הסיכונים יוצאי הדופן שנלוו למשרדו, השתתף באופן פעיל, קבוע ולא אנוכי בארגון ההתנגדות בכל האזור. הוא לא היסס לסכן את חירותו, וללא כל ספק את חייו, כדי לעזור לתנועת ההתנגדות."
פיירוורקר שימש כמפקד ראשי של כוחות תנועת ההתנגדות לנאצים הוא סייע בגיוס שליחים, בהפצת כתבי-עת לא חוקיים, ובהעברת תעודות זהות מזויפות ליהודי צרפת, שרבים נעזרו בהם כדי להימלט מהנאצים.
פיירוורקר עזר בעיצומה של המלחמה לאנשי העיירה בצרפת ושמר על אורח חיים יהודי ככל שאפשר בזמן מלחמה.
פיירוורקר זוהה על ידי הגסטפו בשלב האחרון של המלחמה. בהודעה על מעצרו שקרב, הוא שוכנע על ידי אשתו לברוח אל מולדתו שווייץ. שם הוא הועמד לדין. בינתיים אנטואנט, אשתו, הסתתרה במנזר עם בתם התינוקת.
לאחר המלחמה

בשובו לצרפת לאחר תום המלחמה, הפך פיירוורקר לרב הראשי של ליון, עיר שסבלה תחת הכיבוש הגרמני, בהנהגתו של קלאוס ברבי הידוע לשמצה. לאחר מכן, הוא קבע פגישה כרב של בית הכנסת בניי-סיר-סן, ליד פריז, שם הוא הקים את מעגל המחקר ברחוב -12 אנצ'ל .
הכסף המיועד לאניה המפורסמת אקסודוס 1947 הוסתר, ללא ידיעתו, על ידי אשתו, אנטואנט פיירוורקר, מתחת למיטתו, שכן איש לא יחשוד בו.
הוענקה לו מדליית הזהב של העיר של פריז בשנת 1957. עיטוריו כללו את הלגיון הצרפתי של הכבוד, את Croix de guerre (אנ').
אשתו, אנטואנט פיירוורקר (לבית גלאק), השתתפה איתו במחתרת, הוענקה לה מדליית השחרור הצרפתי על השתתפותה בשחרור צרפת.
לאחר המלחמה, סייע פיירוורקר לפתח את המערכת החינוך היהודית בצרפת ומונה לרב הראשי הראשון של הצי הצרפתי.
מורה ונאום

בהזדמנויות שונות, הוא תרם מכישרונו כנואם. הוא השתתף באופן קבוע בהנצחה השנתית באנדרטה לזכר הקדוש היהודי, בהשתתפות שלטונות אזרחיים וצבאיים. הוא נתן את הלוויה היחידה בצרפתית עבור הרב שמואל יעקב רובינשטיין המפורסם. הוא דיבר באזכרה באתר מחנה דראנסי (Drancy). הוא דיבר גם בבית הכנסת הגדול של פריז, רחוב לה ויקטואר ברובע ה-9 של פריז.
במקביל לפעילות הרבנית שלו, הוא השיג רישיון ותואר דוקטורט בהיסטוריה של הסורבון. הוא לימד בבית הסורבון מ 1962 עד 1965. בין ההרצאות הרבות שלו, הוא דיבר בבית הספר להיסטוריה של פריז, ובמוסד נפוליון דה פאריס.
הוא פרסם מאמרים, עדויות, ואת עלון הקהילות.
מעבר למונטריאל

בשנת 1966, הוא הוזמן ללמד באוניברסיטת מונטריאול, ועבר לשם עם משפחתו. הוא הפך לפרופסור לסוציולוגיה ולהיסטוריה, וייסד גם מרכז ללימודי יהדות שם. בין היתר הוא שירת בבית הדין, ייצג את הקהילה הדוברת צרפתית בוועד העם של מונטריאול והמשיך לכהן כרב.
הוא היה פעיל בקהילה היהודית של העיר, בייחוד בקרב אוכלוסייתה הצרפתית שצמחה במהירות. בהיותו גם דובר צרפתית וגם אשכנזי הוא שימש כקשר בין היהודים הספרדים דוברי הצרפתית לבין היהודים האשכנזים דוברי האנגלית. במהלך "המהפכה השקטה" של שנות השישים, תקופה של שינוי עמוק הקשור להגדרה מחדש של הזהות של קוויבק, הוא גם שימש קשר בין יהודי קוויבק לבין קהילת דוברי הצרפתית.
מותו

פיירוורקר מת מהתקף לב בגיל 68 במונטריאול. בעודו בחיים פיירוורקר ביקש להיקבר בירושלים ולכן נקבר בבית העלמין סנהדריה בעיר. אשתו אנטואנט נפטרה בשנת 2003, ונקברה לצידו .
הוא היה "חכם רוחני מנהיג היהודים הדוברים צרפתית באמריקה הצפונית", סיפרה הסוכנות הטלגרפית היהודית במותו. מכתבי אהדה רבים מהאפיפיור יוחנן פאולוס השני, הנשיא הצרפתי ואלרי ז'יסקר ד'אסטן וקהילת יהודי צרפת זרמו למונטריאול כאשר מת.
הערות שוליים

↑  David Feuerwerker, geni_family_tree
↑  Green, David B. (2015-12-14). "This Day in Jewish History 1957: City of Paris Honors a Rabbi and Resistance Fighter". Haaretz (באנגלית). נבדק ב-2019-05-27.
↑  David Feuerwerker - Biography — JewAge, www.jewage.org
↑  Museum of Jewish Montreal, imjm.ca (באנגלית)
| --- | --- |
בקרת זהויות :  NLI: 987007261178805171  BnF: cb119026887 (data)  ISNI: 0000 0000 0547 8653  NTA: 189162457  RERO: 02-A003241063  SUDOC: 026863804  VIAF: 46760866   WorldCat (עם VIAF): 46760866
דרום אונטריו

| --- | --- |
 מדינה:  קנדה קנדה
 פרובינציה:  אונטריו אונטריו
 שטח:  139,931 קמ"ר
 אוכלוסייה:  ‏
  ‑ בחבל ארץ:  13,481,332 (2021)
  ‑ צפיפות:  118.0 נפש לקמ"ר (2021)
 קואורדינטות:  44°N 80°W﻿ / ﻿44°N 80°W﻿ / 44; -80 
 אזור זמן:  אזור זמן מזרחי
  מפת מיקום  מפה מפורטת        האזור המרכזי      האזור המורחב  he tabBackground:;tabBorder:#aaa;defaultTab:0;
 
דרום אונטריו (באנגלית: Southern Ontario) הוא חבל ארץ בעל מאפיינים משלו בתוך פרובינציית אונטריו בקנדה. כמעט כל אוכלוסיית הפרובינציה מתגוררת באזור זה על אף ששטחו הוא כ-14%–15% בלבד משטח כל הפרובינציה. שטחו של האזור הוא כ-140 אלף קמ"ר (דומה לשטחה של אנגליה). אזור זה כולל את הערים הגדולות טורונטו, אוטווה ומיסיסוגה וערים בינוניות נוספות כמו ברמפטון, המילטון, לונדון, קינגסטון ועוד. מתגוררים בו למעלה מ-13 מיליון איש.
אזור זה מאופיין באקלים נוח ביחס לאקלים באזורים הצפוניים של הפרובינציה. יש בו שפע של אדמות חקלאיות. הוא גובל בקוויבק במזרח, מדינת ניו-יורק בדרום, ומדינת מישיגן במערב.
אזור זה הוא לב ליבה של ההיסטוריה של אונטריו ובו התפתחה הפרובינציה בראשיתה. טורונטו, שכונתה אז "יורק", נבחרה לשמש כבירת הפרובינציה החדשה בשנת 1793.
מפרץ אדוארד השמיני

| --- | --- |
אין תמונה חופשית
 מידע כללי
 על שם:  אדוארד השמיני, מלך הממלכה המאוחדת 
 סוג:  מפרץ 
 מידות
 רוחב ממוצע:  32 ק"מ 
 מידע נוסף
 קואורדינטות:  66°50′00″S 57°00′00″E﻿ / ﻿66.8333°S 57°E﻿ / -66.8333; 57
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ אדוארד השמיני(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ אדוארד השמיני
 
מפרץ אדוארד השמיני (באנגלית: Edward VIII Bay) הוא מפרץ הממוקם בין מישור אדוארד השמיני לבין קבוצת איי אוייגארדן שבאנטארקטיקה.
רוחבו של המפרץ כ-32 קילומטרים ממזרח למערב. עומקו משתנה, והאזור העמוק ביותר שנמדד בו מגיע ל-1,750 מטר מתחת לפני הים. הטמפרטורה הגבוהה ביותר שנמדדה במים העמוקים של המפרץ הגיעה למינוס 0.4 מעלות צלזיוס, מליחותם גבוהה וריכוז החמצן בהם נמוך.
שפך המפרץ חסום על ידי מדף הקרח אדוארד השמיני.